Diari Oficial de la Generalitat Valenciana


Sumari del DOGV 9360, del 13-06-2022 (2022/5381)

Extracte de la Resolució de 3 de maig de 2022, del Rectorat de la Universitat de València, per la qual es convoca la segona edició dels premis als millors treballs fi de grau sobre transició verda en turisme «Cap a un turisme més sostenible», de la Càtedra Nova Transició Verda.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9360

Data del DOGV
:   13-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/5381


Data del document
:   06-05-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 3 de maig de 2022, del Rectorat de la Universitat de València, per la qual es convoca la segona edició dels premis als millors treballs fi de grau sobre transició verda en turisme «Cap a un turisme més sostenible», de la Càtedra Nova Transició Verda. [2022/5381]  
BDNS (identif.): 631937.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/631937)  
  
Primer. Beneficiaris  
Poden participar-hi els i les estudiants de les universitats públiques de la Comunitat Valenciana que hagen obtingut el títol de grau en el curs 2021-2022 fins a la data de presentació de sol·licituds el 30 de setembre de 2022.  
  
Segon. Objecte  
Constitueix l'objecte d'aquest concurs premiar als millors treballs de final de grau realitzats per estudiants/tes de les universitats públiques de la Comunitat Valenciana que hagen obtingut el títol de grau en 2022 i hagen elaborat el seu treball en una de les temàtiques següents:  
  
a) Turisme sostenible  
b) Transició verda  
c) Descarbonització en turisme  
d) Economia circular  
e) Finançament verd en turisme  
f) Qualsevol altra temàtica que estiga relacionada amb el canvi cap a un turisme més sostenible.  
  
Tercer. Bases reguladores  
La convocatòria està publicada en l'URL https://go.uv.es/H4rHR6r  
  
Quart. Quantia  
El premi es finança a càrrec del capítol VII del pressupost de la Càtedra Nova Transició Verda de la Universitat de València per a 2022, orgànica 2550804824, específica 30793410, per un import de 1.000 euros. S'atorgaran els premis següents: un primer premi de 500 euros, un segon premi de 300 euros i un tercer premi de 200 ?.  
  
Cinqué. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) fins al 30 de setembre de 2022.  
  
València, 6 de maig de 2022.- La rectora, p. d. (DOGV 11.04.2022), la vicerectora d'Innovació i Transferència: Rosa María Donat Beneito.